Սեմյուել Բարբեր

Սեմյուել Բարբեր (, (), ամերիկացի կոմպոզիտոր։

Կենսագրություն 
Ծնվել է 1910 թվականի մարտի 9-ին Ուեստ Չեստերում, Փենսիլվանիա նահանգ։ Երաժշտություն սկսել է սովորել 6 տարեկան հասակից։ Հենց սովորելու առաջին տարում պարզվեց, որ նա ունի կամպոզիտորական ձիրք։ 14 տարեկան հասակում նրան լսեց Փիբոդի կոնսերվատորիայի ղեկավար Հարոլդ Ռենդոլֆը։ Նա Բարբերին առաջարկեց սկսել առավել պրոֆեսիոնալ ուսուցում։ Հենց նույն տարում Սեմյուելը ընդունվեց սովորելու Կյորտիսի երաժշտական ինստիտուտ (Ֆիլադելֆիա)։ Այստեղ նա 9 տարի զբաղվեց դաշնամուրով, երգեցողությամբ, կոմպոզիցիայով, ինչպես նաև դիրիժորության դասեր վերցրեց Ֆրից Ռայներից։ Երկրորդ համաշխարհային պատերազմի ժամանակ Բարբերը ծառայության անցավ ԱՄՆ-ի ռազմաօդային ուժերում։ 1945 թվականին ընտրվեց Ջ. Գուգենհայմի Հիշատակության ֆոնդի պատվավոր անդամ։ 1947 և 1948 թվականներին Հռոմում Ամերիկյան ակադեմիայի երաժշտական խորհրդատուն էր։ Հեղինակի գրվածքներից, նրան համաշխարհային հռչակ բերեցին լարային օրկեստրի համար գրված ադաջիոն, օրկեստրային № 1 և № 2 էսսեները, Կեպրիկորյան համերգը ֆլեյտայի, հոբոյի, շեփորի և լարային գործիքների համար (Capricorn Concerto), ջութակի և դաշնամուրի սոնատները։
Նյու Յորքում, 1981 թվականի հունվարի 23-ին 70 տարեկան հասակում քաղցկեղից մահանում է կոմպոզիտորը։

Ստեղծագործություն 
Վաղ շրջանի ստեղծագործություններում նկատվում են ռոմանտիկական ավանդույթի տարրեր։ Ավելի ուշ նրա ստեղծագործությունները համեմվեցին նոեկլասիցիզմի տարրերով։

Նվաճումներ 
Թավջութակի և դաշնամուրի համար գրված սոնատը (1932) արժանացավ ամերիկյան Հռոմեական պարգևի՝ 1935 թվականին։ Պուլիցերյան մրցանակի կրկնակի դափնեկիր է, Ամերիկայի արվեստի և գրականության ակադեմիայի դափնեկիր է։

Adagio ստեղծագործությունը՝ գրված լարային նվագախմբի համար, մտնում է երկրորդ հազարամյակի լավագույն ստեղծագործությունների քսանյակ։

Ադաջիո 

«Ադաջիո» ստեղծագործությունը շատ անգամներ օգտագործվել է հայտնի երաժիշտների ռեմիքսներում.
 Tiësto «Adagio for strings»
 Seventh Son & Ethan North «Adagio For Strings»
 Era «Adagio for Strings [ERA Version]»
 Escala «Adagio for Strings»
 Delerium «Eternal Odyssey»
 Sacred Spirit «Adagio (after Barber)»
 Splash & Nick Austin «Adagio For Strings»
 DJ Yvan «Adagio For Strings»
 William Orbit Adagio For Strings»
 Skip Raiders «Another Day»
 Il Divo - «Dov'è L'Amore»
 Muse «Interlude» Absolution ալբոմից.
 Mark Sixma «Adagio for Strings»
 Oliver Heldens «Melody»
 Atomic Pulse "Unknown Strings"

Գրականություն 
 Broder N. Samuel Barber. N. Y.: G. Schirmer, 1954.
 Heyman B.B. Samuel Barber: the composer and his music. New York: Oxford UP, 1992
 Wentzel W.C. Samuel Barber: a guide to research. New York: Routledge, 2001

Ծանոթագրություններ

Արտաքին հղումներ 
 Սեմյուել Բարբեն belcanto.ru կայքում 
 Կոմպոզիտորի մասրն 
 О Барбере на сайте Российского государственного музыкального телерадиоцентра  
 Samuel Barber
 SAMUEL BARBER

«Գրեմմի» մրցանակի դափնեկիրներ
Քաղցկեղից մահացածներ
Գուգենհայմի կրթաթոշակառուներ
Ամերիկայի արվեստների և գիտությունների ակադեմիայի անդամներ
Պուլիտցերյան մրցանակակիրներ
20-րդ դարի դասական կոմպոզիտորներ
Ամերիկացի կոմպոզիտորներ
Օպերային կոմպոզիտորներ
20-րդ դարի ամերիկացի երաժիշտներ
Ամերիկացի դաշնակահարներ